CELEX: 32019D2145
Language: hu
Date: 2019-12-05 00:00:00
Title: A Tanács (EU) 2019/2145 határozata (2019. december 5.) az egyrészről az Európai Unió, az Európai Atomenergia-közösség és tagállamaik,másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodásnak az Unió nevében történő megkötéséről

16.12.2019   
               
               
                  HU
               
               
                  Az Európai Unió Hivatalos Lapja
               
               
                  L 325/41
               
            
         A TANÁCS (EU) 2019/2145 HATÁROZATA
         (2019. december 5.)
         az egyrészről az Európai Unió, az Európai Atomenergia-közösség és tagállamaik,másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodásnak az Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (6) bekezdése második albekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (2) (a továbbiakban: társulási megállapodás) 2017. szeptember 1-jén hatályba lépett.
                  
               
                     (2)
                  
                  
                     Egy új típusú baromfidarab a hagyományos mellrészt tartalmazza a szárnyak felkarcsontjaival együtt, és az Unión belüli minimális átalakítást követően baromfimellként forgalmazható az Unióban. Az említett baromfidarabok korlátlan behozatala – melyek Ukrajnából származó behozatala 55 500 tonnát tett ki 2018-ban – tehát azzal a kockázattal jár, hogy hatástalanítja a hagyományos baromfimell-darabok Unióba irányuló behozatalára vonatkozóan a társulási megállapodásban meghatározott feltételeket, különösen a vámkontingens formájában meghatározott mennyiségi korlátozásokat.
                  
               
                     (3)
                  
                  
                     2018. december 20-án a Tanács felhatalmazta a Bizottságot arra, hogy tárgyalásokat kezdjen Ukrajnával a helyzet megoldása érdekében, mégpedig a társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosítása útján. E tárgyalások 2019. március 19-én sikeresen lezárultak.
                  
               
                     (4)
                  
                  
                     Az (EU) 2019/1320 tanácsi határozatnak (3) megfelelően a társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti, levélváltás formájában létrejött megállapodást (a továbbiakban: a levélváltás formájában létrejött megállapodás) 2019. július 30-án aláírták, figyelemmel a levélváltás formájában létrejött megállapodás megkötésére.
                  
               
                     (5)
                  
                  
                     A levélváltás formájában létrejött megállapodás letéteményese az Európai Unió Tanácsának Főtitkársága.
                  
               
                     (6)
                  
                  
                     A levélváltás formájában létrejött megállapodást jóvá kell hagyni,
                  
               ELFOGADTA EZT A HATÁROZATOT:
         
            1. Cikk
            A Tanács jóváhagyja az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodást (4).
         
         
            2. Cikk
            A Tanács elnöke kijelöli az(oka)t a személy(eke)t, aki(k) jogosult(ak) a levélváltás formájában létrejött megállapodásban (5) meghatározott értesítés Unió nevében történő megtételére.
         
         
            3. Cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. december 5-én.
            
               
                  a Tanács részéről
               
               
                  az elnök
               
               M. LINTILÄ
            
         
         
            (1)  2019. november 26-i egyetértés (a Hivatalos Lapban még nem tették közzé).
         
            (2)  HL L 161., 2014.5.29., 3. o.
         
         
            (3)  A Tanács (EU) 2019/1320 határozata (2019. július 18.) az egyrészről az Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodásnak az Unió nevében történő aláírásáról és az ideiglenes alkalmazásáról (HL L 206., 2019.8.6., 1. o.).
         
            (4)  A levélváltás formájában létrejött megállapodás szövegét az aláírásról szóló határozattal együtt (HL L 206., 2019.8.6., 3. o.) számában hirdették ki.
         
            (5)  A levélváltás formájában létrejött megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.